Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3208

3. Innovációs politika Az innovációs fejlesztéspolitikának elõ kell segítenie a magyar gazdaság tudásra és innovációra alapozott fejlõdését, hozzá kell járulnia versenyképességének növeléséhez, a minõségi munkahelyek számának növeléséhez. A decentralizációt, a helyi innovációs potenciál növelését szolgálja a Regionális Innovációs Ügynökségek megerõsítése. Az ügynökség feladata, hogy segítse a helyi sajátosságok figyelembevételével kialakított regionális innovációs stratégia alkalmazását, az innovációt ösztönzõ igazgatási és vállalkozási környezet kialakítását, szervezze a régió innovációs szereplõinek hálózati együttmûködését, bõvítse a vállalkozások innovációs tevékenységét segítõ szolgáltatások választékát. – Továbbra is fennáll, hogy e szektor döntõ mértékû koncentrációja Budapest, és kisebb mértékben néhány nagy regionális szerepkörû városban van (Szeged, Debrecen, Pécs). Törekedni kell – Budapestet nem visszafogva – az egyközpontúság oldására, a K+F területi diverzifikációjára (kiemelten a Nyugat-Dunántúli, illetve az Észak- Magyarországi régió K+F terén történõ megerõsítésére). – Az innovációs politikának kiemelten kell kezelnie Budapestet és agglomerációját, annak nemzetközi szerepe, és országosan kiemelkedõ K+F és innovációs potenciálja miatt. – Célszerû lenne ugyanakkor, ha a nagyobb innovációs beruházások, mint a tudásközpontok kiépítése a fejlesztési pólusokban állami koordinációval mennének végbe, míg a KKV-k (melyek a regionális szintû versenyképesség motorjai) támogatása régiós szinten mûködne. Azonban a decentralizációt mindenképpen állami szintû ajánlásokkal kell hatékonnyá és területfejlesztési szempontból elfogadhatóvá tenni. Az innováció térbeli terjedésére az állami szakpolitika csak akkor lehet hatással, ha összhangban van a régiók innovációs helyzetével és céljaival, továbbá az innováció terjedése a régiók koordinációjával megy végbe (tehát ha az államilag támogatott közvetítõ intézmények, központok helyének kijelölését a régiók hajtják végre). – A külsõ és belsõ perifériákon, az elmaradott területeken, különösen azok térségi központjaiban, kiemelten szükséges a KKV-k felé ható innovációt közvetítõ intézmények létrejöttét kormányzatilag támogatni, mivel ezekben a térségekben ezek nem, vagy csak késve jönnének létre.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes